૯ મી ડિસેમ્બર, ૨૦૧૭ ના રોજ યોજાનારી નાંદોદ અને દેડીયાપાડા વિધાનસભા મતદાર વિસ્તારની બેઠકોની ચૂંટણી માટે કેન્દ્રિય ચૂંટણીપંચ તરફથી નિરીક્ષકશ્રી (જનરલ) તરીકે નિમાયેલા શ્રી અશોકકુમાર (IAS) તથા પોલીસ નિરીક્ષકશ્રી તરીકે નિમાયેલા શ્રી સંદિપ પાટીલ (IPS) નું ગઇકાલે સાંજે નર્મદા જિલ્લામાં આગમન થયા બાદ આજે સવારે રાજપીપલા કલેક્ટરાલય ખાતે ઉક્ત બંને નિરીક્ષકશ્રીઓએ જિલ્લા ચૂંટણીતંત્રના વરિષ્ઠ અધિકારીશ્રીઓ અને વિવિધ નોડલ અધિકારીશ્રીઓ સાથે બેઠક યોજીને જિલ્લામાં આજદિન સુધી ચૂંટણી સંદર્ભે કરાયેલી પૂર્વતૈયારીઓ અને તેના આયોજન અંગે ચર્ચા-વિચારણા કરીને પ્રાથમિક સમીક્ષા કરી હતી.